rejauldu/bengali-wikipedia huggingface dataset:
আগমনী গান হল শারদীয়া দুর্গা পূজার আগে শিবগৃহিণী তথা গিরিরাজ হিমালয় ও  মেনকার কন্যা উমার পিত্রালয়ে আগমন বিষয়ক বাংলা গান। মূলত গ্রামবাংলার ঐতিহ্যবাহী লোকগানের ধারায় গানগুলি  উমার পিতৃগৃহে  ফিরে আসার বর্ণনা দেয়, তবে দেবী হিসাবে নয়, বরং কন্যা হিসাবে।  কথিত আছে, ধনাঢ্য গিরিরাজ কন্যা উমার বিবাহ হয় শ্মশানবাসী শিবের সঙ্গে পিতার অমতে। উমা বিবাহের পর দরিদ্র স্বামী গৃহে গমন করলে মাতা মেনকার মন আকুল হয়ে ওঠে।  শরতের কোন এক রাতে উমাকে স্বপ্ন দেখে মা মেনকা গিরিরাজকে অনুরোধ করেন উমাকে কয়েকদিনের জন্য নিজের কাছে নিয়ে আসতে। মা-বাবার অনুরোধে উমা দিন চারেকের জন্য পিতার গৃহে আসতে সম্মত হয়। উমার সেই আগমনকে উপলক্ষ করেই রচিত হয় আগমনী গান।  সম্ভবত, অষ্টাদশ শতকের এই গীতধারার উদ্ভব ও বিকাশ ঘটে। রামপ্রসাদ সেন এই সঙ্গীতধারার প্রথম ও শ্রেষ্ঠ গীতিকার। পরবরতীতে যারা এই গানের ধারাকে আরো সমৃদ্ধ করেছেন তারা হলেন -রাম বসু, জয়নারায়ণ বন্দ্যোপাধ্যায়, গোপালচন্দ্র বন্দ্যোপাধ্যায়, কৃষ্ণমোহন ভট্টাচার্য, দাশরথি রায় কাজী নজরুল ইসলাম প্রমুখেরা। কয়েকটি আগমনী গান উল্লেখ করা গেল-   সাধক রামপ্রসাদ সেন রচিত জনপ্রিয় আগমনী গান -  এবার আমার উমা এলে, আর উমায় পাঠাবো না   আমার উমা সামান্য মেয়ে নয়   কবিয়াল রাম বসু রচিত আগমনী গান -  গিরি হে, তোমায় বিনয় করি আনিতে গৌরী, কাজী নজরুল ইসলাম রচিত আগমনী গান -  সোনা আলোর ঢেউ খেলে যায় মাঠের ঘাসে, মোদের মা জননী আসে উমা এলো কৈ লোকজ আগমনী মিন্টু দাশগুপ্তের কণ্ঠে -  আহা রে হৈমবতী শিবসোহাগী রাজার নন্দিনী  আগমনী গান যেমন উমার পিতৃগৃহে আগমন বিষয়ক, তেমনই উমার বিদায় বিষয়ক বিষাদের গান হল বিজয়া। মনে করা হয়, দুই ধরনের গানেরই অনুপ্রেরণা এসেছে বৈষ্ণব গীতিকাব্য হতে। কবিগুরু রবীন্দ্রনাথ ঠাকুর আগমনী ও বিজয়া বিষয়ক উভয় ধরনের সঙ্গীতকে বাঙালির মাতৃহৃদয়ের গান আখ্যা দিয়েছেন।  সমাজ ব্যবস্থার পট পরিবর্তনের সঙ্গে আগমনী গানের ধারা বর্তমানে হ্রাস পেলেও,শরতে দুর্গাপূজার সময়ে,বাঙালির মাতৃহৃদয়ের গান'' বলেই আগমনী গানের আবেদন চিরকালীন।   ‎আরও দেখুন    দুর্গাপূজা  বাংলার সঙ্গীত  পার্বতী   তথ্যসূত্র   বিষয়শ্রেণী:সঙ্গীতের ভারতীয় ধরন বিষয়শ্রেণী:হিন্দু সঙ্গীত বিষয়শ্রেণী:বাংলা সঙ্গীত বিষয়শ্রেণী:বাঙালি সংস্কৃতি বিষয়শ্রেণী:জনপ্রিয় সংস্কৃতিতে দুর্গাপূজা
প্রিয়তমেষু নন্দিত কথাসাহিত্যিক  হুমায়ূন আহমেদের একটি সমকালীন উপন্যাস। মওলা ব্রাদার্স ১৯৮৮ সালে বইটি প্রকাশ করে।  বইটির মূল উপজীব্য মধ্যবিত্ত সমাজে পিছিয়ে পড়া নারীরা। বাঙালি সমাজে নারীদের নানারকম নির্যাতনের স্বীকার হতে হয়। বেশিরভাগ ক্ষেত্রেই তারা তাদের নির্যাতনের কথা প্রকাশ করে না যার ফলে অনেকক্ষেত্রেই তাদের পুনরায় নির্যাতনের স্বীকার হতে হয়। প্রিয়তমেষু এমনই একজন মেয়েকে নিয়ে যে ধর্ষণের শিকার হয় তবে সে ঘটনাটি প্রকাশ করে এবং এর বিরুদ্ধে অবস্থান করে। সে আইনের আশ্রয় নেয়।  চরিত্রসমূহ  পুষ্প – ধর্ষিতা  নিশাত – পুষ্পর প্রতিবেশী  জহির – নিশাতের স্বামী  রকিব – পুষ্পর স্বামী  মিজান – রকিবের বন্ধু এবং ধর্ষক  সরদার এ করিম – পুষ্পর উকিল  মিশ্র বাবু – মিজানের উকিল  পল্টু – পুষ্পর ছেলে   কাহিনী সংক্ষেপ  নিশাত ও পুষ্প পাশাপাশি ফ্ল্যাটে থাকে। পুষ্পর ছেলে পল্টুর মাধ্যমে একদিন তাদের পরিচয় হয় এবং তা বন্ধুত্বে পরিবর্তিত হয়। পুষ্পকে নিশাত ছোট বোনের মতো ভালোবাসে। নিশাতের স্বামী জহির ভালো চাকরি করে। পুষ্পর স্বামী রকিব খুবই সাধারণ চাকরি করে। রকিবের বড়লোক বন্ধু মিজান প্রায়ই তাদের ফ্ল্যাটে আসে। তার ঘন ঘন বাসায় আসায় পুষ্প বিরক্ত ও ভীত। একদিন রকিবের অনুপস্থিতিতে সে ধর্ষণ করে পুষ্পকে। পুষ্প তার স্বামী রকিবকে তা জানালে সে আইনের আশ্রয় নিতে ভয় পায়। কিন্তু মিজানকে আইনের মুখোমুখি দাঁড় করাতে চায় পুষ্প। তার সাহায্যে এগিয়ে আসে নিশাত।   এই উপন্যাসের কিছু উক্তি   কান্না হচ্ছে একটি খুবই ব্যক্তিগত ব্যাপার। (পৃষ্ঠাঃ ৫৮)   তুমি যখন হাস তখন দেখবে অনেকেই তোমার সঙ্গে হাসছে কিন্তু তুমি যখন কাঁদো তখন দেখবে কেউ তোমার সঙ্গে কাঁদছে না। (পৃষ্ঠাঃ ৫৮)    কিছু কিছু কল্পনা মিলে যায় আবার কিছু কিছু মিলে না। না মেলার কল্পনার সংখ্যায় বোধ হয় একজন মানুষের জীবনে অনেক বেশি। (পৃষ্ঠাঃ ২৫)    সৌন্দর্য হচ্ছে সবার জন্য – একজন পুরুষের জন্য নয়। (পৃষ্ঠাঃ ২২)    চলচ্চিত্রায়ণ  উপন্যাসের কাহিণীর উপর ভিত্তি করে ২০০৯ সালে একই নামে একটি চলচ্চিত্র মুক্তি পায়। চলচ্চিত্রটি ২০১১ সালে প্রদত্ত ৩৪তম জাতীয় চলচ্চিত্র পুরস্কারে একটি বিভাগে পুরস্কার অর্জন করে। এছাড়া ২০১৪ সালে প্রদত্ত বাচসাস পুরস্কার-এ শ্রেষ্ঠ চলচ্চিত্রসহ সাতটি বিভাগে পুরস্কার অর্জন করে।   আরও দেখুন  হুমায়ূন আহমেদ  হুমায়ূন আহমেদের সৃষ্টিকর্ম   তথ্যসূত্র   বিষয়শ্রেণী:হুমায়ূন আহমেদের উপন্যাস বিষয়শ্রেণী:১৯৮৮-এর উপন্যাস‎ বিষয়শ্রেণী:১৯শ শতাব্দীর উপন্যাস‎ বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:উপন্যাসে যৌনতা বিষয়শ্রেণী:চলচ্চিত্রে অভিযোজিত বাংলাদেশী উপন্যাস
শাহনাজ আরেফিন এনডিসি বাংলাদেশ সিভিল সার্ভিসের একজন কর্মকর্তা। তিনি মন্ত্রিপরিষদ বিভাগে অতিরিক্ত সচিব ছিলেন। বর্তমানে তিনি পরিসংখ্যান ও তথ্য ব্যবস্থাপনা বিভাগে সিনিয়র সচিব হিসেবে দায়িত্ব পালন করছেন।   শিক্ষাজীবন  শাহনাজ ঢাকা বিশ্ববিদ্যালয়ের লোকপ্রশাসন বিভাগ থেকে স্নাতক, স্নাতকোত্তর ও এমফিল ডিগ্রি লাভ করেন। ২০০০ সালে তিনি অস্ট্রেলিয়ার ক্যানবেরা বিশ্ববিদ্যালয় থেকে এমপিএ ও ২০১৩ সালে জাহাঙ্গীরনগর বিশ্ববিদ্যালয় থেকে  পিএইচডি ডিগ্রি অর্জন করেন। ২০১৮ সালে তিনি ন্যাশনাল ডিফেন্স কলেজ থেকে ন্যাশনাল ডিফেন্স কোর্স সম্পন্ন করেছেন।   কর্মজীবন  শাহনাজ আরেফিন বাংলাদেশ সিভিল সার্ভিসের প্রশাসন ক্যাডারের ১০ম ব্যাচের কর্মকর্তা হিসেবে ১৯৯১ সালে কর্মজীবন শুরু করেন। তিনি মাঠ প্রশাসনসহ দুর্যোগ ব্যবস্থাপনা ব্যুরো, মহিলা ও শিশু বিষয়ক মন্ত্রণালয়, মন্ত্রিপরিষদ বিভাগ, পরিবেশ, বন ও জলবায়ু পরিবর্তন মন্ত্রণালয়, প্রবাসী কল্যাণ মন্ত্রণালয়, জাতীয় সংসদ সচিবালয় এবং অর্থনৈতিক সম্পর্ক বিভাগে বিভিন্ন দায়িত্ব পালন করেছেন। এছাড়া বিভিন্ন আন্তর্জাতিক সংস্থায়ও তার কাজ করার অভিজ্ঞতা রয়েছে। তিনি মন্ত্রিপরিষদ বিভাগে অতিরিক্ত সচিব ছিলেন। ২০২১ সালের অক্টোবর মাসে তিনি সচিব পদে পদোন্নতি লাভ করেন। বর্তমানে তিনি পরিসংখ্যান ও তথ্য ব্যবস্থাপনা বিভাগে সচিব হিসেবে দায়িত্ব পালন করছেন। ৭ জুলাই ২০২৪ সালে তাকে সিনিয়র সচিব পদে পদোন্নতি দেয়া হয়।   তথ্যসূত্র   বিষয়শ্রেণী:বাংলাদেশের সচিব বিষয়শ্রেণী:বাংলাদেশের নারী সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
থাম্ব|ক্রীড়া বিনোদনের একটি বাস্তব উদাহরণ স্কেটিং। ক্রীড়া বিনোদন হলো এক ধরনের প্রদর্শনী যা দর্শকদের বিনোদনের উদ্দেশ্যে একটি উচ্চস্তরের নাট্য বিকাশ এবং অসামান্য উপস্থাপনা ব্যবহার করে আপাতদৃষ্টিতে একটি প্রতিযোগিতামূলক অনুষ্ঠান উপস্থাপন করে। এটি সাধারণ খেলাধুলা বা গেমের মতো না যেগুলো প্রতিযোগিতা, খেলাধুলা, শারীরিক ব্যায়াম বা ব্যক্তিগত বিনোদনের জন্য পরিচালিত হয়, ক্রীড়া বিনোদনের প্রাথমিক কাজ হলো দর্শকদের সুবিধার জন্য পারফরম্যান্স। সাধারণত, কিন্তু সব ক্ষেত্রে নয়, ফলাফল পূর্বনির্ধারিত থাকে; যেহেতু এটি একটি ওপেন সিক্রেট, তাই এটিকে পাতানো বলে মনে করা হয় না। ইতিহাস "ক্রীড়া বিনোদন" শব্দটি ১৯৮০' এর দশকে ওয়ার্ল্ড রেসলিং ফেডারেশন (ডাব্লিউডাব্লিউএফ, এখন ডাব্লিউডাব্লিউই) এর চেয়ারম্যান ভিন্স ম্যাকম্যান দ্বারা প্রবর্তন করা হয়েছিল পেশাদার কুস্তির শিল্পকে বর্ণনা করার জন্য একটি বিপণন পরিভাষা হিসাবে,  প্রাথমিকভাবে সম্ভাব্য বিজ্ঞাপনদাতাদের জন্য। যদিও ফেব্রুয়ারী ১৯৩৫ সালে, টরন্টো স্টার স্পোর্টস এডিটর লু মার্শ পেশাদার কুস্তিকে "ক্রীড়ামূলক বিনোদন" হিসাবে বর্ণনা করেছিলেন। ১৯৮৯ সালে, ডব্লিউডব্লিউএফ এই শব্দগুচ্ছটি ব্যবহার করেছিল যাতে নিউ জার্সি সিনেট পেশাদার কুস্তিকে "ক্রীড়া বিনোদন" হিসাবে শ্রেণীবদ্ধ করে, যেনো এটিকে প্রতিযোগিতামূলক খেলার সাথে সরাসরি সম্পৃক্ত করা না হয়।  কিছু ক্রীড়া বিনোদন অনুষ্ঠান প্রকৃত খেলার বিভিন্ন রূপের প্রতিনিধিত্ব করে, যেমন হারলেম গ্লোবেট্রটারদের সাথে প্রদর্শনী বাস্কেটবল। অন্যরা বিনোদনের উদ্দেশ্যে খেলাধুলাকে কিছুটা পরিবর্তন করে: বিভিন্ন ধরণের পেশাদার কুস্তি (যা ঐতিহ্যবাহী কুস্তি থেকে উদ্ভূত), এবং সম্প্রতি বেশকিছু মেজর লীগ বেসবল ইনিংসের মধ্যে অনুষ্ঠিত বিভিন্ন মাসকট রেস।  রোলার ডার্বি ১৯৭০' এর দশকে ক্রীড়া বিনোদনের একটি জনপ্রিয় রূপ হিসাবে উপস্থাপিত হয়েছিল, যদিও আধুনিক সংস্করণগুলি আসল প্রতিযোগিতা। উপলব্ধি ক্রীড়া বিনোদনের রয়েছে বিবেকহীন, নিম্ন স্তরের জনপ্রিয় সংস্কৃতি হওয়ার কলঙ্ক, কিছু ক্ষেত্রে বিনোদনের দোহাই দিয়ে সহিংসতাকে মহিমান্বিত করা হয়, এবং জনপ্রিয় মাধ্যমে এটি প্রায়ই সমালোচিত হয়েছে, বেশিরভাগ সময় ব্যঙ্গের মাধ্যমে।  তথ্যসূত্র  বিষয়শ্রেণী:ক্রীড়া বিনোদন বিষয়শ্রেণী:পেশাদার কুস্তি বিষয়শ্রেণী:ক্রীড়া ও বিনোদন দক্ষতা
স্কট লিন ( ; জন্ম ১৯৩৩) একজন তাইওয়ানি ধনকুবের এবং লার্গান প্রিসিশনের সহ-প্রতিষ্ঠাতা।  স্কট লিন ১৯৩৩ সালে জন্মগ্রহণ করেন  এবং ১৯৬৯ সালে তিনি লার্গান প্রিসিশন প্রতিষ্ঠিত হয়।  লিন ২০১০ সালে কোম্পানির সহ-প্রতিষ্ঠাতা টনি চেনের দ্বারা লারগানের চেয়ারম্যান হিসেবে স্থলাভিষিক্ত হন লার্গান প্রিসিশনের চেয়ারম্যান এবং প্রধান নির্বাহী হিসাবে, লিন তার অস্বস্তিকর আচরণের জন্য পরিচিত হয়ে ওঠেন।    লিনের কনিষ্ঠ পুত্র অ্যাডাম পরবর্তীতে কোম্পানির চেয়ারম্যান পদ গ্রহণ করেন।  ২০১৪ সালে ফোর্বসের তাইওয়ানি ধনকুবেরদের তালিকায় লিনের নাম আসে।  ২০১৭ সালের প্রথম দিকে, লিনের মোট সম্পদ ছিল US$৩.২ বিলিয়ন, প্রযুক্তি ব্যবসায়িক ব্যক্তিদের ফোর্বসের তালিকায় ৭৬তম এবং তাইওয়ানের তালিকায় ৯ম স্থানে ছিলেন তিনি।     লিন বিবাহিত এবং তার দুটি পুত্র রয়েছে, লিন এন-চৌ এবং অ্যাডাম লিন।     তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২১শ শতাব্দীর তাইওয়ানি ব্যবসায়ী বিষয়শ্রেণী:২০শ শতাব্দীর তাইওয়ানি ব্যবসায়ী বিষয়শ্রেণী:তাইওয়ানি শতকোটিপতি বিষয়শ্রেণী:জীবিত ব্যক্তি বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:তাইওয়ানি কোম্পানি প্রতিষ্ঠাতা
জ্যোতিষচন্দ্র রায় (২০ এপ্রিল ১৮৯৯ – ২৪ নভেম্বর ১৯৭৫) ছিলেন খ্যাতনামা ভারতীয় বাঙালি প্রাণরসায়নবিদ।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৫৮,  চিকিৎসাক্ষেত্রে অসামান্য অবদানের জন্য ভারত সরকার ১৯৬৮ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে সম্মানিত করে।   জন্ম ও শিক্ষা জীবন জ্যোতিষচন্দ্র রায়ের জন্ম ১৮৯৯ খ্রিস্টাব্দের ২০ এপ্রিল  ব্রিটিশ ভারতের অধুনা  বাংলাদেশের বরিশাল জেলার বানারীপাড়া উপজেলার নরোত্তমপুরে। পিতা রায়বাহাদুর বরদাকান্ত রায় ছিলেন চক্ষুরোগ বিশেষজ্ঞ সিভিল সার্জন। জ্যোতিষচন্দ্র রায়ের পড়াশোনা শুরু হয় শান্তিনিকেতনে। এরপর কলকাতায়। উচ্চ শিক্ষার্থে বিদেশ গমন করেন। জার্মানির হাইডেলবার্গ বিশ্ববিদ্যালয়, বার্লিন বিশ্ববিদ্যালয় এবং যুক্তরাজ্যের লন্ডন পড়াশোনা করেন এবং গবেষনার চালান। ১৯২৪ - ২৬ খ্রিস্টাব্দে অধ্যাপক মার্টিন হ্যানের তত্ত্বাবধানে কলেরার মৌখিক টিকা'র উপর গবেষণা করে ১৯২৬ খ্রিস্টাব্দে বার্লিন বিশ্ববিদ্যালয় থেকে প্রথম শ্রেণীর অনার্স ডক্টরেট ডিগ্রি অর্জন করেন। প্রোটোজোলোজি তথা প্রোটোলজিতে লেশম্যানিয়াসিস এর উপর তার গবেষণা ছিল এক মৌলিক অবদান।  কর্মজীবন  দেশে ফিরে জ্যোতিষচন্দ্র রায় ভারতের সেন্ট্রাল রিসার্চ ইনস্টিটিউটের প্রোটোলজিক্যাল সার্ভের ভারপ্রাপ্ত আধিকারিক নিযুক্ত হন। তবে ১৯৩৪ খ্রিস্টাব্দে তিনি সে কাজ ছেড়ে নিজে প্রতিষ্ঠা করেন মেডিক্যাল রিসার্চ ইনস্টিটিউট এবং সেখানেই আত্মনিয়োগ করেন। ১৯৫৪ খ্রিস্টাব্দে সংস্থাটির নাম ইন্ডিয়ান ইনস্টিটিউট ফর বায়োকেমিস্ট্রি অ্যান্ড এক্সপেরিমেন্টাল মেডিসিন-এ পরিবর্তিত হয়। ড.জ্যোতিষচন্দ্র রায় ১৯৬৪ খ্রিস্টাব্দ পর্যন্ত সংস্থাটির ডিরেক্টর ছিলেন। অ্যানেলস্ অফ বায়োকেমিস্ট্রি অ্যান্ড এক্সপেরিমেন্টাল মেডিসিন নামে একটি বার্ষিক একাডেমিক জার্নাল প্রকাশ করতেন।  ১৯৬৮ খ্রিস্টাব্দে ড.জ্যোতিষচন্দ্র রায়  ভারত সরকারের তৃতীয় সর্বোচ্চ বেসামরিক পুরস্কার পদ্মভূষণ লাভ করেন।  মৃত্যু ১৯৭৫ খ্রিস্টাব্দের ২৪ নভেম্বর  জ্যোতিষচন্দ্র রায় পরলোক গমন করেন।   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:বানারীপাড়া উপজেলার ব্যক্তি বিষয়শ্রেণী:বাঙালি রসায়নবিদ বিষয়শ্রেণী:২০শ শতাব্দীর ভারতীয় রসায়নবিদ বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:বরিশাল বিভাগের বিজ্ঞানী
পাকিস্তান ৭ থেকে ২৩ ফেব্রুয়ারি ২০১৪ পর্যন্ত রাশিয়ার সোচিতে অনুষ্ঠিত ২০১৪ শীতকালীন অলিম্পিক-এ অংশগ্রহণ করে। পাকিস্তানের দলে আলপাইন স্কিইংয়ে একজন ক্রীড়াবিদ অন্তর্ভুক্ত ছিলেন। ভ্যানকুভারে প্রথম অংশগ্রহণের পর দেশটি টানা দ্বিতীয়বারের মতো শীতকালীন অলিম্পিকে প্রতিদ্বন্দ্বিতা করে। উদ্বোধনী ও সমাপনী অনুষ্ঠানে পতাকাবাহকের দায়িত্ব পালন করেন পাকিস্তানের একমাত্র প্রতিযোগী মুহাম্মদ করিম।  ২০১৪ শীতকালীন অলিম্পিক ছিল প্রথমবারের মতো যখন কোনো পাকিস্তানি ক্রীড়াবিদ রাশিয়ায় প্রতিযোগিতায় অংশ নেয়, যেহেতু সোভিয়েত-আফগান যুদ্ধের কারণে ১৯৮০ সালের মস্কো অলিম্পিকে পাকিস্তানসহ ৬৪টি পশ্চিমা দেশ অংশগ্রহণ থেকে বিরত ছিল।  পটভূমি  পাকিস্তানের প্রথম স্কি রিসোর্ট ১৯৫৮ সালে নালতার উপত্যকায় চালু হয়। প্রাথমিকভাবে এটি বিমানবাহিনীর পাইলটদের প্রশিক্ষণের জন্য ব্যবহৃত হত, পরে সাধারণের জন্য উন্মুক্ত করা হয়। ১৯৯০ সালে পাকিস্তান স্কি ফেডারেশন প্রতিষ্ঠিত হয়। ২০১০ সালের অলিম্পিক গেমসে পাকিস্তান প্রথমবারের মতো শীতকালীন অলিম্পিকে অংশ নেয়, জায়ান্ট স্ল্যালমে একজন ক্রীড়াবিদ পাঠিয়ে। দেশটি ১৯৪৮ সালে প্রথম গ্রীষ্মকালীন অলিম্পিকে অংশগ্রহণ করে এবং ১৯৫৬ সালে প্রথম গ্রীষ্মকালীন অলিম্পিক পদক লাভ করে।  পাকিস্তান অলিম্পিক অ্যাসোসিয়েশন ও পাকিস্তান সরকারের মধ্যে চলমান দ্বন্দ্বের কারণে স্কি ফেডারেশন শঙ্কা প্রকাশ করেছিল যে তাদের যোগ্য ক্রীড়াবিদ গেমসে অংশ নিতে পারবেন না। আন্তর্জাতিক অলিম্পিক কমিটি উভয় পক্ষকে তাদের বিরোধ নিষ্পত্তির জন্য জানুয়ারি ২০১৪ পর্যন্ত সময়সীমা দিয়েছিল। সমস্যাগুলি সমাধান করা হয়েছিল এবং দেশটি নির্ধারিত সময় অনুযায়ী অংশগ্রহণ করেছিল।  উদ্বোধনী ও সমাপনী অনুষ্ঠানে পতাকাবাহকের দায়িত্ব পালন করেন পাকিস্তানের একমাত্র ক্রীড়াবিদ মুহাম্মদ করিম।  আলপাইন স্কিইং  পাকিস্তান আলপাইন স্কিইংয়ের জন্য একজন ক্রীড়াবিদকে কোয়ালিফাই করেছিল, মুহাম্মদ করিম। পাকিস্তানের প্রথম শীতকালীন অলিম্পিয়ান মুহাম্মদ আব্বাসও ব্যাকআপ হিসেবে গেমসে অংশ নেন। করিমের পয়েন্ট ছিল এফআইএস কর্তৃক নির্ধারিত বি কোয়ালিফিকেশন স্ট্যান্ডার্ডের সর্বোচ্চ ১৪০ পয়েন্টের চেয়ে কম। আব্বাস ও স্কিয়ার মীর নওয়াজও অলিম্পিকের জন্য কোয়ালিফাই করেছিলেন, তবে পাকিস্তান স্কি ফেডারেশন শুধুমাত্র একজন পুরুষ ক্রীড়াবিদ পাঠানোর সিদ্ধান্ত নেয়, যেহেতু B কোয়ালিফিকেশন স্ট্যান্ডার্ড পূরণকারী তিনজনের মধ্যে সেরাটিকে নির্বাচন করা হয়েছিল। মুহাম্মদ করিম শীতকালীন অলিম্পিকে দেশের প্রতিনিধিত্বকারী দ্বিতীয় ক্রীড়াবিদ হন। করিম জায়ান্ট স্ল্যালমে ৭১তম স্থান অর্জন করে (৭২ জন সমাপ্তকারীর মধ্যে) দেশের পূর্ববর্তী অবস্থানের উন্নতি সাধন করেন।  ক্রীড়াবিদইভেন্টপ্রথম রাউন্ডদ্বিতীয় রাউন্ডসর্বমোটসময়ক্রমসময়ক্রমসময়ক্রমমুহাম্মদ করিমপুরুষদের জায়ান্ট স্ল্যালম ১:৪৩.৪৪৭৭১:৪৩.৯৭৭১৩:২৭.৪১৭১  আরও দেখুন ২০১৪ গ্রীষ্মকালীন যুব অলিম্পিকে পাকিস্তান  তথ্যসূত্র  বহিঃসংযোগ পাকিস্তান অলিম্পিকে   বিষয়শ্রেণী:২০১৪ শীতকালীন অলিম্পিকে অংশগ্রহণকারী দেশসমূহ বিষয়শ্রেণী:শীতকালীন অলিম্পিকে পাকিস্তান বিষয়শ্রেণী:২০১৪-এ পাকিস্তানের ক্রীড়া
জিরপা সিং লায়া (৩ মে ১৭৭৪-১ এপ্রিল ১৮৩৩) ছিলেন একজন বিপ্লবী এবং ভূমিজ বিদ্রোহের নেতা। স্বাধীনতার আগে যখন ব্রিটিশরা ভারতীয় কৃষকদের কাছ থেকে জোরপূর্বক নীল চাষ শুরু করে, ঐতিহ্যগত ব্যবস্থা ভেঙে লবণের কর আদায় ছিল সীমাহীন, নিলাম প্রথা, দারোগা প্রথা শুরু হয়, উত্তরাধিকার শাসন লঙ্ঘন করে, ইংরেজরা জলের উপর তাদের অধিকার প্রতিষ্ঠা করতে শুরু করে। এমতাবস্থায় ব্রিটিশ শাসনে বিরক্ত হয়ে 'ভূমিজ বিদ্রোহ' শুরু হয়। ভারতীয় ইতিহাসে এই আন্দোলন 'চুয়ার আন্দোলন' নামেও পরিচিত। জিরপা লায়া (জিলপা লায়া) গঙ্গানারায়ণ সিংহের সেনাবাহিনীর প্রধান সেনাপতি হিসেবে নিযুক্ত হন।  মুক্তিযোদ্ধা জিরপা লয়া ১৭৭৪ সালের ৩ মে তৎকালীন জঙ্গলমহল ও বর্তমান নিমডিহ ব্লকের বেরেদা গ্রামে জন্মগ্রহণ করেন। তাঁর মায়ের নাম তরুলতা সিং এবং পিতার নাম পেন্দাই সিং, যিনি বড়েদা মৌজার ঐতিহ্যবাহী পুরোহিত (লায়া) ছিলেন। জিরপা শৈশব থেকেই সাহসিকতার সাথে ঐতিহ্যবাহী অস্ত্র চালনায় দক্ষ ছিলেন।  জিরপা লয়া ও ভূমিজ বিদ্রোহ ব্রিটিশ শাসনের অন্যায় শাসনের প্রতিবাদে নিমডিহ ব্লকের বাঁধডিহ গ্রাম থেকে ভূমিজ বিদ্রোহ শুরু হয়। গঙ্গা নারায়ণ সিং জঙ্গলমহলে সর্দার বাহনী সেনা নামে পাঁচ হাজার লোকের একটি বাহিনী গঠন করেছিলেন। ১৮৩২-১৮৩৩ সালে গঙ্গা নারায়ণ সিংয়ের পরিচয় ভারতীয় ইতিহাসে ভূমিজ বিদ্রোহের নেতা হিসাবে লিপিবদ্ধ করা হয়েছে। তিনি জিরপা লায়াকে তার সেনাবাহিনীর প্রধান সেনাপতি নিযুক্ত করেন।  এই যুদ্ধে জিরপা লায়ার যুদ্ধ দক্ষতা ও সামরিক অভিযান দেখে ব্রিটিশ সেনাবাহিনী ভীত হয়ে পড়ে। সেনাবাহিনীর সৈন্যরা কৌশল হিসেবে বর্ষাকালে ব্রিটিশ সেনাবাহিনীকে আক্রমণ করত। কারণ, প্রতিকূল আবহাওয়ায় তারা মোটরযান ব্যবহার করতে পারেনি। এমতাবস্থায় জিরপা লয়ার নেতৃত্বে সেনাবাহিনীর সদস্যরা পাহাড়, নদী, জঙ্গল পেরিয়ে ব্রিটিশ সেনাদের হত্যা করত। এ সময় তারা সেনানিবাস থেকে বন্দুক, রেশন সামগ্রী ও অন্যান্য জিনিসপত্র লুট করত। জিরপা লায়ায় বিরক্ত হয়ে ব্রিটিশ সরকার তাকে মৃত বা জীবিত ধরার জন্য এক হাজার টাকা পুরস্কার নির্ধারণ করে। ১৮৩৩ সালের ১৩ এপ্রিলে ব্রিটিশ সেনাবাহিনী কূটনীতির অধীনে পশ্চিমবঙ্গের বেরেদা গ্রামের একটি বটগাছের নিচে জিরপা লয়াকে গ্রেপ্তার করে এবং সেই দিনই ব্রিটিশ অফিসাররা তাদের দ্বারা ভীত হয়ে ফাঁসি দেয়।    সম্মাননা  পশ্চিমবঙ্গের পুরুলিয়া জেলায় ১৯৮৪ সালে জিরপা লায়া নামে একটি সরকারি উচ্চ বিদ্যালয় প্রতিষ্ঠিত হয়।  আরও দেখুন  গঙ্গা নারায়ণ সিং  ভূমিজ বিদ্রোহ  তথ্যসূত্র  বিষয়শ্রেণী:উপমহাদেশীয় আদিবাসী বিষয়শ্রেণী:ভারতীয় বিপ্লবী বিষয়শ্রেণী:বেঙ্গল প্রেসিডেন্সি বিষয়শ্রেণী:ঝাড়খণ্ডের ইতিহাস বিষয়শ্রেণী:১৮৩৩-এ মৃত্যু বিষয়শ্রেণী:১৭৭৪-এ জন্ম
ডান|থাম্ব| রামসে মুইর জন রামসে ব্রাইস মুইর (৩০ সেপ্টেম্বর ১৮৭২ - ৪ মে ১৯৪১) ছিলেন একজন ব্রিটিশ ইতিহাসবিদ, লিবারেল পার্টির রাজনীতিবিদ এবং চিন্তাবিদ যিনি ১৯২০ এবং ১৯৩০০ এর দশকে দেশীয় শিল্প নীতি এবং তার প্রচারের মাধ্যমে উদার রাজনৈতিক দর্শনের বিকাশে গুরুত্বপূর্ণ অবদান রেখেছিলেন। পরস্পর নির্ভরশীলতার আন্তর্জাতিক নীতির।   তথ্যসূত্র    বহিঃসংযোগ      https://web.archive.org/web/20090706125232/http://www.liberalhistory.org.uk/item_single.php?item_id=34&item=biography Biography of Muir on the website of the Liberal Democrat History Group  Leigh Rayment's Historical List of MPs    Ministry of Information pages at the National Archives  Works by Ramsay Muir at Project Gutenberg  Works by or about Ramsay Muir at Internet Archive বিষয়শ্রেণী:পাঞ্জাব বিশ্ববিদ্যালয়ের শিক্ষক বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:১৯৪১-এ মৃত্যু বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ব্যালিওল কলেজ, অক্সফোর্ডের প্রাক্তন শিক্ষার্থী বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৮৭২-এ জন্ম বিষয়শ্রেণী:উদারপন্থী দল (যুক্তরাজ্য) এর চেয়ারম্যান বিষয়শ্রেণী:উদারপন্থী দল (যুক্তরাজ্য) এর অধ্যক্ষ বিষয়শ্রেণী:লিভারপুল বিশ্ববিদ্যালয়ের শিক্ষায়তনিক
মামাদু সার (, ; জন্ম: ২৯ আগস্ট ২০০৫) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২১ সালে, সার ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন মামাদু সার ২০০৫ সালের ২৯শে আগস্ট তারিখে ফ্রান্সের মার্তিগেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সার ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২১ সালের ১৮ই আগস্ট তারিখে তিনি স্পেন অনূর্ধ্ব-১৭ দলের বিরুদ্ধে ম্যাচে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3647862  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৭ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
হাজী ইল বেগ বা হাজী ইলবে (হাজী বে নামেও পরিচিত;  ১৩০৫ – ১৩৬৫ বা ১৩৭১) ছিলেন উসমানীয় সাম্রাজ্যের প্রাথমিক যুগের একজন যোদ্ধা ও সেনাপতি।   প্রারম্ভিক জীবন  তিনি  খ্রিস্টাব্দের দিকে আনাতোলিয়ার বালিকশির শহরে জন্মগ্রহণ করেছিলেন। তিনি দার্দানেলেস প্রণালীর আনাতোলিয়ায় অবস্থিত কারাসি বেয়লিকের সেনাপতি ছিলেন। তবে ১৩৪০ খ্রিস্টাব্দের পরে কারাসি বেয়লিক দুর্বল হয়ে পড়লে তিনি কারাসি অঞ্চল ছেড়ে চলে যান। কারেসি অঞ্চল ছেড়ে তিনি কারাসি অঞ্চলের উত্তরে অবস্থিত উসমানীয় বেয়লিক সাম্রাজ্যে যোগদান করেন।On line history ১৩৬১ খ্রিস্টাব্দে প্রথম ওরহানের রাজত্বকালে উসমানীয়রা কারেসিদের সমস্ত অঞ্চল দখল করে নেয়। এই সময়েই উসমানীয়দের রাজধানী বুরসা থেকে এদির্নে স্থানান্তর করা হয়েছিল।   উসমানীয় সেনাপতি  হাজী ইল বেগকে কারেসি অঞ্চল বিজয়ের পর রুমেলিয়াতে (তুরস্কের ইউরোপীয় অংশ) দায়িত্ব দেওয়া হয়েছিল। রুমেলিয়াতে উসমানীয় বেয়লিকের দ্বিতীয় শাসক প্রথম ওরহানের পুত্র সুলাইমান পাশার অধীনে তুর্কিরা ১৩৫৪ সালে পা রেখেছিল। রুমেলিয়াতে হাজী ইল বেগ নিজেকে একজন দক্ষ সেনাপতি হিসাবে প্রমাণ করেছিলেন। তিনি লুলেবুর্গাজ (মধ্যযুগীয় আর্কেদিয়াপোল) এবং সম্ভবত এদির্নে (মধ্যযুগীয় আদ্রিয়ানোপোল) দখল করেছিলেন। যা সাম্রাজ্যের রাজধানী হয়ে ওঠে।Nicolae Jorga: Geschichte des Osmanichen, (trans.: Nilüfer Epçeli) Vol 1,Yeditepe yayınları İstanbul, 2009, ISBN 975-6480- 18-1 p 201   মারিৎজার যুদ্ধ   সুলতান প্রথম মুরাদ যখন আনাতোলিয়ায় বিগা শহর দখলে ব্যস্ত ছিলেন, তখন রুমেলিয়ার মারিৎসা নদীর কাছে একটি ক্রুসেডার সেনাবাহিনী উপস্থিত হয়েছিল। হাজী ইল বেগকে তুলনামূলকভাবে ছোট অভিযাত্রী বাহিনী নিয়ে ক্রুসেডারদের কাছে প্রেরণ করা হয়েছিল। তিনি এক রাতের অতর্কিত আক্রমণে ক্রুসেডারদের পরাজিত করেন। এই ঘটনার তারিখ নিয়ে কোনও ঐকমত্য নেই। উসমানীয় ইতিহাস অনুযায়ী যুদ্ধটি ১৩৬৪ সালে এবং পশ্চিমা সূত্র অনুযায়ী ১৩৭১ সালে সংঘটিত হয়েছিল।   মৃত্যু  মারিৎজার যুদ্ধের অল্প সময়ের মধ্যেই হাজী ইল বেগ মারা যান। অনেক ইতিহাসবিদদের মতে, হাজী ইল বেগের প্রতিদ্বন্দ্বী এবং তার খ্যাতি নিয়ে উদ্বিগ্ন উসমানীয় সেনাপতি লালা শাহিন পাশা তাকে বিষ প্রয়োগ করেছিলেন।Joseph von Hammer: Osmanlı Tarihi cilt I (condensation: Abdülkadir Karahan), Milliyet yayınları, İstanbul. p.17   তথ্যসূত্র   বিষয়শ্রেণী:১৩০০-এর দশকে জন্ম বিষয়শ্রেণী:১৪শ শতাব্দীতে মৃত্যু বিষয়শ্রেণী:১৪শ শতাব্দীর উসমানীয় সামরিক কর্মী
অয়ং আত্মা ব্রহ্ম () হল মহাবাক্য, যা অথর্ববেদের মুণ্ডক উপনিষদে পাওয়া যায়।Robert Hume, Mundaka Upanishad, Thirteen Principal Upanishads, Oxford University Press, page 370-371Max Muller, The Upanishads, Part 2, Mundaka Upanishad, Oxford University Press, page 34-35 অন্যান্য মহাবাক্য হল- "অহং ব্রহ্মাস্মি", "তৎ ত্বং অসি" ও "প্রজ্ঞানং ব্রহ্ম"। থাম্ব|140px|মুণ্ডক উপনিষদের দ্বিতীয় অংশে আত্ম-উপলব্ধির জন্য ধ্যানের উপায় হিসেবে ওঁ- কে আলোচনা করা হয়েছে। অন্যান্য মহাবাক্যের মতো, এটিও ব্রহ্ম ও আত্মার একত্বকে ব্যাখ্যা করে, যা অদ্বৈত দর্শনের মূল নীতি। গুরু গীতা অনুসারে, "অয়ং আত্মা ব্রহ্ম" হল অভ্যাস বাক্য বা অনুশীলনের বিবৃতি।MAHAVAKYAS, Ayam Atma Brahma: Self is Absolute Entity, www.classicyoga.co.in (ইংরেজি ভাষায়)   বুৎপত্তি ও অর্থ  সংস্কৃত শব্দ অয়ং অর্থ 'এটি'। 'আত্মা' বলতে 'আত্ম' বা নিজেকে বোঝায়। ব্রহ্ম হল সর্বোচ্চ সত্তা। তাই "অয়ং আত্মা ব্রহ্ম" অর্থ 'আত্মই ব্রহ্ম'।   উৎস ও তাৎপর্য  মহাবাক্যটি অথর্ববেদের মুণ্ডক উপনিষদে পাওয়া যায়। মুণ্ডক উপনিষদ ১-২ এ উল্লেখ করা হয়েছে,  মুণ্ডক উপনিষদ, দ্বিতীয় মুণ্ডকের প্রথম বিভাগে, আত্ম-ব্রহ্ম মতবাদের সংজ্ঞা ও ব্যাখ্যা করে। এটি দাবী করে যে যেমন জ্বলন্ত আগুন তার নিজস্ব আকারে সহস্র স্ফুলিঙ্গ এবং লাফিয়ে লাফিয়ে শিখার সৃষ্টি করে, তেমনি জীবগুলি ব্রহ্ম থেকে তার আকারে উদ্ভূত হয়। ব্রহ্ম অবিনশ্বর, দেহ ব্যতীত, ইহা বাহির এবং ভিতরে উভয়ই, কখনও উৎপন্ন, মন ব্যতীত, নিঃশ্বাস ব্যতীত, তথাপি ইহা হইতে সকল বস্তুর অন্তর্নিহিত আত্মা আবির্ভূত হয়। ব্রহ্ম থেকে শ্বাস, মন, ইন্দ্রিয়, স্থান, বায়ু, আলো, জল, পৃথিবী, সবকিছুর জন্ম হয়। বিভাগটি এই ধারণাটিকে নিম্নরূপ প্রসারিত করে,  উপনিষদ, শ্লোক ২.২.২-এ, মুণ্ডক উপনিষদ দাবি করে যে আত্ম-ব্রহ্মই আসল। শ্লোক ২.২.৩-এ ধ্যান প্রক্রিয়ায় সাহায্যের প্রস্তাব দেওয়া হয়েছে, যথা ওঁ (ওম)। শ্লোক ২.২.৮ এ দাবি করে যে আত্মজ্ঞানের অধিকারী এবং যিনি ব্রহ্মের সাথে একাত্ম হয়েছেন, তিনি মুক্ত, কর্ম দ্বারা প্রভাবিত হন না, দুঃখ ও আত্ম-সন্দেহ মুক্ত হন, যিনি সুখে থাকেন।Eduard Roer, Mundaka Upanishad Bibliotheca Indica, Vol. XV, No. 41 and 50, Asiatic Society of Bengal, pages 142-164Mundaka Upanishad, in Upanishads and Sri Sankara's commentary - Volume 1: The Isa Kena and Mundaka, SS Sastri (Translator), University of Toronto Archives, pages 138-152 বিভাগটি এই ধারণাটিকে নিম্নরূপ প্রসারিত করে,   তথ্যসূত্র    আরও পড়ুন        বহিঃসংযোগ   माण्डूक्योपनिषत्, Mandukhya Upanishad – Sanskrit Text, sanskritdocuments.org, Encoded by M. Giridhar giridhar at chemeng.Isc.ernet.in Proofread by John Manetta  Lecture on Atman by Swami Sarvapriyananda (Video)  Mandukhya Upanishad with Gaudapada Karika and Sankara Bhashya-Swami Nikhilananda  Tattva Bodha-Swami Gurubhaktananda   বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:অদ্বৈত বেদান্ত
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ১৯:৪২, ১২ এপ্রিল ২০১৭ (ইউটিসি) শামীম হোসেন   – (অপসারণের প্রস্তাবনা দেখুনলগ দেখুন) () WP:GNG অনুসারে অপসারণযোগ্য। সাহিত্যিক হিসেবে বিশ্বকোষীয় নন।  — সাফি ০০:০২, ৩ এপ্রিল ২০১৭ (ইউটিসি)  উল্লেখযোগ্য নয়। ‍‍‍‍~ মহীন (আলাপ) ১২:১১, ৭ এপ্রিল ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সুনাবেদা () ভারতের ওড়িশা রাজ্যের কোরাতপুত জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সুনাবেদা শহরের জনসংখ্যা হল ৫৮,৬৪৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সুনাবেদা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর